Gandia acull el II Repte Cia Gandia el pròxim 14 de juliol
08 juliol 2019

## Gandia acull el II Repte Cia Gandia el pròxim 14 de juliol08 juliol 2019Última actualització: 14 juliol 2025

![](../gestion/img/CarolaWoodward_1301.JPG)  
  

La regidora delegada d'Esports, Lydia Morant; acompanyada per Nani Vela, presidenta del Club de Rem Cía Gandia; Adriana Serlik, secretària de l'Associació Espanyola Contra el Càncer de Gandia i Joan Estornell, en representació de l'empresa Betelgeux, patrocinadora de la iniciativa, han comparegut en roda de premsa per a presentar el **II Repte Solidari Cia** **Gandia**.

  
El desafiament tindrà lloc el pròxim 14 de juliol en el Port de Gandia, en col·laboració amb la AECC. Enguany es rendirà homenatge a Nekane, una xiqueta que va lluitar contra el càncer durant molt de temps.  
  
Eixiran del port tres embarcacions que recorreran pel mar 42 km, 20 km i 15 km respectivament. **Nani Vela** ha explicat que, a diferència de l'any anterior, l'arribada es realitzarà en el Port de Gandia i se sincronitzarà perquè els tres entren junts, celebrant l'arribada en la Plaça de la Llotja a les 9:30h aproximadament.  
  
Per a col·laborar, s'han posat a la venda uns dorsals solidaris que es podran adquirir-se per un preu simbòlic, oferint la voluntat. En ells es podrà escriure els noms de les persones per les que el col·laborador remaria. **Estornell** ha incidit que “_tots tenim un motiu pel qual remar_”.   
  
La travessia té com a objectiu representar l'esforç de tots els que lluiten cada dia contra el càncer, i dels seus familiars, remant i barallant per ells.  
  
A les 9:00h hi haurà un esmorzar popular solidari organitzat pel club, a més de la venda de samarretes. Tota la recaptació de les dues activitats anirà destinada íntegra a l'Associació Contra el Càncer de Gandia.   
  
Els dorsals estaran disponibles en la mateixa associació, en el club de rem, a la botiga esportiva Tecnosport i en les cafeteries Qué Café i Bon Café del Grau de Gandia.   
  
**Lydia Morant** agraeix a tots els col·laboradors l'ajuda depositada en el repte solidari i espera que _“l'Associació Espanyola Contra el Càncer isca molt beneficiada amb aquesta acció_”.

[Documentos adjuntos](../gestion/documentos/65655138_2383602691695938_5277651041616134144.jpg)

[Twittear](https://twitter.com/share)